**Рок за плаћање другог квартала пореза на имовину 15. мај**

 Локална пореска администрација подсећа грађане да је последњи рок за уплату другог квартала пореза на имовину 15. мај.

Редовним и благовременим измирењем пореских обавеза обвезници избегавају обрачун и наплату законом прописане камате због кашњења у плаћању.

 Закон о локалној самоуправи омогућио је да **„наш новац гради наше место“** јер се средства од наплате пореза на имовину у целости користе у локалној самоуправи за одржавање и грађење улица, путева, водоводне и канализационе мреже, школа, вртића…

 Oпштина Мало Црниће је једна од 44 локалне самоуправе која учествује у Програму „Општински економски развој у Србији фаза 2-Реформа пореза на имовину“ који финансира Швајцарска агенција за развој и сарадњу (СДЦ), а спроводи Представништво HELVETAS Swiss Intercooperation SRB у сарадњи са Министарством финансија, Министарством државне управе и локалне самоуправе и Сталном конференцијом градова и општина.

Програм тежи да унапреди квалитет живота, услуга и управљања за што већи број грађана. Посебан акценат се ставља на повећање одговорности између локалне власти и грађана као пореских обвезника на начин да се кроз програмске активности подстиче побољшање дијалога са грађанима, a ради доношења одлука o kоришћењу прихода oд пореза на имовину које одговарају потрeбама грађана.